tomron87/hebrew-wikipedia-sentences-corpus huggingface dataset:
ברוריה אלבק נולדה וגדלה בתל ברוך, תל אביב, למדה בבית הספר העממי אלחריזי.
בכיתה ט' פרשה מלימודיה ונסעה לגור ללונדון, אך חזרה לאחר זמן מה ולמדה בתיכון עמל ליידי דייוויס תל אביב בצפון תל אביב.
אלבק לא שירתה בצה"ל לאחר שהתחתנה עם החבר שלה וקיבלה פטור, והתגרשה ממנו לאחר שנתיים.
בוגרת בית הספר לאמנויות הבמה – בית צבי ברמת גן (מחזור כ"ד 1986).
בכיתתה למדו ריטה, יגאל שדה וחגית דסברג.
אלבק נשואה ואם לשני ילדים, אחייניתה היא השחקנית לי אלבק.
בשנים 1987–1989 שיחקה בתיאטרון הבימה.
בין השאר בהצגה "גן ריקי", בתפקיד הנשי הראשי של יפעת.
החזרות נערכו במשך ארבעה חודשים בהאנגר בקרית שאול, המחזה נכתב תוך כדי אימפרוביזציות בידי דויד גרוסמן והבמאי היה מיכאל גורביץ'.
אחר-כך שיחקה בתיאטראות בית ליסין, החאן, באר שבע, והספרייה.
ב-1993 שיחקה בהצגת הנונסנס "לופ", מאת ובבימויו של יוסף אל-דרור.
איתה שיחקו דב נבון, קרן מור, עמוס שוב ושרון בר-זיו.
בשנות התשעים שיחקה בטלוויזיה, בין השאר ב"מרחב ירקון" בבימוי חיים בוזגלו בתפקיד דנה, מפקדת תחנת המשטרה, "משפחה וחצי" מאת גלילה רון־פדר-עמית ו"זינזאנה" בבימוי חיים בוזגלו בתפקיד דיטה זינגר, מפקדת הכלא.
בקולנוע שיחקה בין השאר ב"עונת הדובדבנים" מאת ובבימויו של חיים בוזגלו (1991), בתפקיד הראשי "ריקוד על החוף" מאת ובבימויו של שמואל בנית (1992), בתפקיד הראשי "קופסה שחורה" בבימויו של יעוד לבנון (1993) ו"מדוזות" מאת אתגר קרת ושירה גפן, בבימויה של גפן (2007).
בשנת 1999 התחילה אלבק ללהק.
היא בעיקר מייצאת שחקנים ישראלים לחו"ל ומלהקת פרסומות.
בישראל ליהקה שחקנים לפרסומות של חברות שונות.
מלהקת שחקנים גם לפרסומות בארצות שונות בעולם.
ליהקה לסרטים הישראלים "הארץ הקדושה" בבימויו של איתן גורלין (2001).
ליהקה לסרטי הפעולה האמריקאים "הממלכה", "חקירה מעבר לקווים", "הבוגד", "אל תתעסקו עם הזוהן" ו"מלחמת העולם Z".
בטלוויזיה ליהקה בין השאר את הסדרות "פיק אפ", "ראש גדול", "אגדת דשא" ול"מערת הקבורה של ישו", הסרט התיעודי שהפיק ג'יימס קמרון.
במקביל לקריירת משחק פעלה כאשת עסקים.
בסוף שנות ה-80 הייתה שותפה להקמת עסק לגידול ושיווק דגים בקניה.
אלבק היא חברת הנהלה ציבורית של מכון הערבה.
מכון הערבה ללימודי הסביבה, הוא מרכז אקדמי אזורי לפיתוח מנהיגות סביבתית במזרח התיכון, הממוקם בקיבוץ קטורה בערבה הדרומית.
משנת 2010 עובדת באפריקה בתחום אנרגיה סולארית.
במהלך השנים 2010–2014 יזמה ברואנדה ביחד עם אן היימן הפילנתרופית שהקימה את כפר היתומים ברואנדה, בניה של תחנת כוח סולארית 8.5 MW בכפר הנוער "אוגוזו שלום" (פירוש השם: המקום בו מתייבשות הדמעות) וגיבוש קונספט לבניה תחנות יחד עם כפרי נוער שחלק מההכנסות התחנה יעזרו לממן את כפרי הנוער.
ערוץ דיסקברי מארק לואיס 2010פלמ"ח (סדרת טלוויזיה)TeenNick ישראל, yes2020לבד בבית (עונה ראשונה)כאןדן מסר2020לבד בבית (עונה שלישית)כאן2022
ברוקן ארו היא עיר במדינת אוקלהומה בארצות הברית.
העיר נמצאת צמוד לעיר טולסה מדרום-מזרח והיא חלק מהמטרופולין שלה.
ברוקן ארו נמצאת ברובה במחוז טולסה, אם כי חלק ממנה נמצא במחוז ואגונר.
מקור שמה של העיר הוא בהתיישבות של בני הקריק שהתקיימה מספר קילומטרים דרומית למרכז העיר של היום.
מקור ההתיישבות הוא באנשי קריק שגורשו על ידי הממשל מההתיישבות המקורית שלהם באלבמה בשנות ה-30 של המאה ה-19. כשהגיעו לטריטוריה האינדיאנית הם הקימו התיישבות וקראו לה ת'לי-קאוץ'-קו (בשפת מסקוגי: Rekackv), שם שמשמעו "חץ שבור" אשר היה שמה של ההתיישבות המקורית שלהם.
ב-1902 מסילת מיזורי-קנזס-טקסס תכננה לסלול מסילה באזור והעניקה אתרים להקמת עיירות לאורך המסילה.
שלושה אתרים כאלו נמכרו לחברת ארקנסו ואלי טאון סייט (Arkansas Valley Town Site Company).
פירס הורשה להעניק שם לאחד האתרים והוא החליט לתרגם את שם ההתיישבות הקרובה ל"ברוקן ארו" ולאמץ אותו לעיירה העתידית.
בשנותיה הראשונות כלכלת העיר הסתמכה בעיקר על חקלאות וגם על תעשיית הפחם.
ברוקן ארו לא גדלה במיוחד והיא נותרה עיירה קטנה במחצית הראשונה של המאה ה-20. בשנות ה-60 של המאה ה-20 ברוקן ארו החלה לגדול והיא הפכה לעיר פרוורית.
בעיר נמצא קמפוס של אוניברסיטת נורת'איסטרן סטייט (Northeastern State University).
בדינמיקת נוזלים, ברוקליניות של נוזל מרובד היא מדד לנטיית גרדיאנט הלחץ מגרדיאנט צפיפות הנוזל.
במטאורולוגיה, אטמוספירה נחשבת ברוקלינית כאשר הצפיפות תלויה הן בטמפרטורה והן בלחץ; זאת לעומת אטמוספירה ברוטרופית שבה הצפיפות תלויה בלחץ בלבד.
במונחים אטמוספיריים, אזורים ברוטרופיים בכדור הארץ נחשבים בדרך כלל לאזורי קווי הרוחב המרכזיים או הטרופיים, ואילו אזורים ברוקליניים נחשבים בדרך כלל לקווי הרוחב הבינוניים או הקוטביים.
ביטוי זה פרופורציוני לסינוס הזווית בין המשטחים שווה הלחץ ובין משטח שווה הצפיפות.
לפיכך, בנוזל ברוטרופי, (אשר מוגדר על ידי ברוקליניות אפסית), אלה משטחים מקבילים.
אזורים שבהם ברוקליניות גבוהה מאופיינים ביצירה תכופה של שקעים ברומטריים.
בּרוּרית-קלרה אוּנָא (1907 – 8 בספטמבר 1983, א' דראש השנה תשמ"ד) הייתה ציירת ומחנכת ישראלית.
ברורית קלרה אונא נולדה בשנת 1907 בגרמניה, בתם של גרטרוד (גיטל) לבית גויטיין (בת הרב גדליה גויטיין, רב העיר קרלסרוהה ונכדו של הרב ברוך גויטיין) והרב ד"ר יצחק אונא ממנהיים, יו"ר אגודת הרבנים האורתודוקסיים-קהילתיים (מתנגדי הפרישה מהקהילות הכלליות) בגרמניה.
לאונא היו שלושה אחים וארבע אחיות, בהם משה אונא (איש ציבור, ציר באספת הנבחרים וחבר הוועד הלאומי והכנסת, ממייסדי קיבוץ טירת צבי ותנועת הקיבוץ הדתי) ואביגדור (ויקטור) אונא (מוכר ספרים ורב ירושלמי).
בשנת 1934, לאחר עליית הנאצים לשלטון בגרמניה, עלתה לארץ ישראל.
עוד בתקופת היישוב הייתה למורה לציור.
בהמשך שימשה כמפקחת על הוראת הציור במחוז חיפה ובמחוז הצפון.
הייתה חברתה של האמנית חוה בויקו-אבי-יונה (אשתו של מיכאל אבי-יונה).
בשנת 1937 איירה הגדה של פסח שערך קרוב משפחתה החוקר והמהדיר הרב יוסף אונא ונדפסה בדפוס אמנות (שבו עבד אחיה אביגדור אונא, שבהמשך ייסד את חנות הספרים "הכל לנער", שאת סמלילה ציירה אונא).
בשנה שלאחר מכן הוציאה בהוצאה עצמית (ובאותו בית דפוס) סיפור בתמונות פרי עטה בשם "מיכה הקטן נוסע למושבה".
בהמשך איירה בשיתוף עם נחום גוטמן ספר מעשיות מאת לוין קיפניס וכן מקראת ראשית קריאה שערך נפתלי מלומד.
כבר בתקופת היישוב, עת שימשה מורה לציור, כתבה תוכנית לימודים.
כמפקחת על הוראת הציור הדריכה מורים בכלל ומורים לציור בפרט.
במאמר שפרסמה ב-1968 עמדה על מאפייניו הייחודיים של החינוך האמנותי וחשיבותו להתפתחות הילדים:
הדגשתי את האספקטים השונים של החינוך על ידי הציור: חינוך לעבודה עצמית אמיתית ולחשיבה יוצרת, פיתוח החושים, איזון הכוחות של התבונה והרגש ופיתוח אישיות שלמה ומאוזנת.
הבהרתי כמו כן את חשיבותו של הציור מול החינוך הכללי השם את הדגש, ומעל המידה הרצויה, על פיתוח השכל ומזניח את חושיו ונפשו של הילד.
בשנת 1966 פרסמה במסגרת "ספריית אורים למחנך" של מפעלי תרבות וחינוך ספר פדגוגי בשם "ילדים מציירים", שבו פרסה את "התאוריה והמעשה של הוראת הציור בבית הספר היסודי" (מהדורה ב' מתוקנת הופיעה בשנת 1978 בהוצאת קריית ספר).
ברורית אונא נפטרה בשנת 1983, בגיל 76. נטמנה בבית הקברות בעירה נהריה.
הגדה של פסח, מוגה ונערך על ידי הרב יוסף אונא, קישוטים וציורים מאת ברורית אונא, ירושלים: דפוס אמנות, 1937.
מיכה הקטן נוסע למושבה: סִפור בתמונות מאת ברורית אונא, ירושלים: ב' אונא (דפוס אמנות), 1938. (ספרון)
וכה אמר סבא: מעשיות כתובות בידי לוין קיפניס, הציורים מאת נחום גוטמן וברורית אונא, מהדורה ב', תל אביב: א"י שטיבל, תש"ב.
נ'[פתלי] מלֻמד, אלף בית לילדי ישראל: ספר לִמוד הקריאה והכתיבה לשנת הלמודים הראשונה, ציורים מאת ברורית אונא, תל אביב: א' פרידלנדר, תרצ"ט.
(הופיע בעשר מהדורות עד שנת תשי"ג)
ברורית אונא, ילדים מציירים: התאוריה והמעשה של הוראת הציור בבית הספר היסודי, תל אביב: מפעלי תרבות וחינוך ('ספרית אורים למחנך'), תשכ"ו 1966. (מהדורה ב' מתוקנת: ירושלים: קרית-ספר, 1978).
חוה בויקו וברורית אונא, "הציור בכיתה ו'", אורים, 69–71 (תשי"ד).
1956 – בית האמנים בירושלים (לצד חוה בויקו-אבי-יונה ושלמה ון דן ברג).
1956 – אולמי הקואופרטיב החקלאי, נהריה (לצד חוה בויקו ויוסף וייס).
ברוריה זבולוני (נולדה בשנת 1958) היא רבנית ישראלית.
היא משמשת כבוררת בסכסוכים שונים כולל סכסוכים שמעורבים בהם ראשי העולם התחתון בישראל.
נולדה לשלום ואסתר איפרגן בנתיבות.
בילדותה התגוררה בביתו של הרב יצחק אביחצירא הבאבא-חאקי.
בנערותה למדה בבני ברק בסמינר אור-החיים, נישאה ועברה לגור בירושלים.
אביה נולד במרוקו, במחוז תרודאנת שבעמק הסוס, גדל בכפר תיזנית ועסק בסחר בבדים.
המשפחה עלתה לישראל בשנת ה'תשי"ז.
האב עסק בלימוד זוהר והתקרב אל הבאבא סאלי.
הוא נפטר בח' בתמוז ה'תשנ"ד.
על שמו נקראו רחובות בערים רמלה ונתניה.
לאחר מות אביה הופצו שמועות על גדלותו בתורת הנסתר, ואחיה, הרב יעקב ישראל שלימים כונה 'הרנטגן', התפרסם כמקובל וחצרו בנתיבות גדלה.
זבולוני התפרסמה כרבנית מייעצת וכבוררת ומגשרת בין סכסוכים שונים.
בביתה יש בית כנסת קטן והיא מקבלת קהל בחדר הצמוד אליו.
בכתבות שהתפרסמו אודותיה נטען כי בביתה עשויים להיפגש מן הצד האחד העבריינים המסוכנים ביותר בישראל ומן הצד השני אנשי משטרה ורופאים בולטים.
בריאיון היא אמרה שהיא מקפידה לא לקבל תשלום עבור הגישורים שלה – יש קופה בבית הכנסת, וכל החפץ תורם כרצונו.
בשנת 2012 נכנסה זבולוני לשותפות במפעיל הסלולרי Hallo 015. בתה של זבולוני, שרי, הייתה משנה למנכ"ל, וברוריה זבולוני החזיקה 23% ממניותיה.
החברה ניסתה לשווק שיחות מחוץ לישראל וחבילות שיחות סלולריות.
החברה קרסה, ולבסוף נרכשה על ידי רמי לוי תקשורת.
בדוח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה, רובם חסרי ניסיון מתאים.
ביתה מתואר כצנוע ושונה מבתים של מקובלים ורבנים אחרים, עם זאת, ב-2013 דורגה במקום העשירי בין הרבנים העשירים בישראל, על דירוג זה הגיבה כי הוא שגוי לגמרי: "חוץ מבית עם משכנתא אין לי כלום".
תנועת ברוריה הייתה תנועה ציונית דתית לבנות (בשונה מתנועות השומר הדתי ובני עקיבא המעורבות שהוקמו באותה שנה) ולה קשר לתנועת צעירי המזרחי.
התנועה, שנוסדה בפולין, היוותה חלק מתנועת תורה ועבודה באירופה.
משמעותה אינה בגודלה אלא בפריצות הדרך שהביאה.
"היא גידלה טיפוס של אישה דתית פעלתנית והביאה אותה למודעות ביכולתה, כישוריה ויוזמתה.
הודות לפעולותיה בשדה ההכשרה עלו רבות מחניכות "ברוריה " ארצה ותרמו להגשמת הציונות הדתית בארץ ישראל.
תנועת ברוריה שילבה בין פעילות ציונית וחלוצית לבין שמירה על קיום המצוות והמורשת היהודית.
התנועה קמה על רקע תחושת הזנחת הבנות על ידי המזרחי, תחושה שנתמכה על ידי מיעוט הבנות בבתי הספר ברשת יבנה ובשאר מסגרות תנועת המזרחי.
כמו כן תנועה זו פתרה את הבעייתיות של תנועה מעורבת של בנים ובנות במיוחד בהכשרות.
היא נקראה על שם ברוריה, אשת התנא רבי מאיר, וזאת כדי להצביע על השאיפה להידמות לאישה פעילה ויוזמת המעורבת בענייני הציבור.
בעוד הבנות בחברה הדתית בפולין מילאו בדרך כלל תפקיד סביל והתאפיינו בחוסר סיפוק אישי, בנות ברוריה גילו יוזמה, רצון למעורבות, לפעילות ולעשייה תנועתית וחלוצית משמעותית.
הבנות התארגנו בסניפים והבוגרות התארגנו בקיבוצי הכשרה, לקראת עלייתן לא"י.
תנועת ברוריה פעלה בריכוזים דתיים.
ראשיתה בפולין בשנת 1928 (ה'תרפ"ט) והמשכה בארגוני "ברוריה" בשורה של ארצות בהן בלגיה, צ'כיה, ליטא, לטביה, קנדה וארץ ישראל.
הודות לפעילותה החינוכית של התנועה, עלו רבות מחניכות "ברוריה" לארץ ישראל ותרמו להגשמת הציונות הדתית בה.
עם פרוץ מלחמת העולם השנייה הופסקה פעילותה.
מטרות התנועה, כפי שהוגדרו באופן הצהרתי וגובשו לאורך שנות פעילותה תואמים את מטרות תנועת תורה ועבודה.
פעילות ומעורבות בחיים הציבוריים והקהילתיים, חינוך יהודי רוחני, הכשרה לחיי תורה ואמונה ולהשקפת עולם יהודית-ציונית, חלוציות דתית, עליה והתיישבות בארץ ישראל ודגש מיוחד על יצירת טיפוס חדש ואידיאלי של אישה דתית, שנוסף על תפקידה כאם היא שותפה מלאה ושוות זכויות בהגשמת חזון הציונות הדתית.
הסניפים הראשונים קמו בפולין בצורה ספונטנית, ביוזמת חברות וחברים בודדים שהבינו את הצורך הרב בארגון הבת והאישה בתוך תנועת תורה ועבודה.
בשנת 1934 נוסדה "מחלקת ברוריה" במסגרת תנועת תורה ועבודה בפולין.
בראשה הועמד עוזר סאקאל, שניהל את פעולותיה התרבותיות.
תנועת ברוריה מנתה בפולין בשנת 1935 39 סניפים של בוגרות ו-51 סניפים של ברוריה הצעירה, שנועדו לבנות צעירות יותר.
בשנים הבאות הפעילות התרחבה גם ב"חוגי נשים בעלות משפחה" וגם בפעילות לצעירות.
יוסף אלחי מציין בספרו שחסר מידע לגבי גודל הארגון.
הוא מביא מקור של תנועת תורה ועבודה משנת 1938 לפיו תנועת ברוריה הפעילה אלפי בנות ומתוכן כבר עלו לארץ ישראל מאות מחברותיה, לא ברור אם המספר הכתוב הסתמך על נתונים מבוססים.
(בנוסף הוא מביא את הנתון שבפולין היו 14 הכשרות דתיות ב-1933 לעומת 104 הכשרות דתיות ב-1935, שנים אלו ידועות בהתרחבות ההכשרות באופן כללי הן במגזר הדתי והן בכללי).
מיעוט הבנות בבתי הספר של "יבנה" הפריע לפוטנציאל ההתרחבות של התנועה, מפני שבתי ספר אלה היו אמורים להוות לה מקור מזין.כמו כן, חלק מבנות התנועה למדו בבתי ספר ציבוריים והשכלתן הייתה כללית והושפעה מהתרבות שאינה יהודית.
ברוריה השלימה לבנות את תחומי היהדות והציונות ושימשה גם כלי למאבק בהתבוללות.
הנהלת תנועת תורה ועבודה יזמה את הקמתה של ההסתדרות העולמית של ברוריה, וזו סיפקה חומרי הדרכה וחוגים למדריכות.
אורגנו גם סמינריונים בהם נידונו מעמד האישה ביהדות, היחס בין תורה למדע, יחס היהדות להשכלה, ללימודי החול ולתנועה הציונית.
לסניפים נשלחה חוברת בשם "תוכנית לעבודת התרבות בסניף ברוריה": תוכנית זו כללה לימוד חומש, נביאים וכתובים (נ"ך), אגדה, דינים, חגים, מנהגים יהודיים ומקורם, חוג לעברית, חוג לתולדות ישראל, פלסטינוגרפיה ("שיעור מולדת"), תולדות הציונות וקורות המזרחי ותנועת תורה ועבודה.
פעילות התנועה זכתה לגיבוי של הרבנים ניסנבאום, נויפלד ובראט ועוד מנגד היו רבנים חרדיים שהתנגדו לציונות הדתית.
בשנת 1936 הוציא ארגון "ברוריה" עיתון בשם "אונזער וועג" (דרכנו).
עיתון זה היה לביטאון הנשים הציוני-הדתי הראשון והיחיד בפולין.
בתחילת המאה ה-20 החלה התעוררות ציונית נרחבת באירופה שהובילה לעלייה השנייה.
עם פרוץ מלחמת העולם הראשונה נעצרה העלייה ארצה והתחדשה רק לאחר סיום המלחמה.
בתקופה זו הובילו תנועות הנוער השונות את הקמתן של חוות הכשרה ברחבי אירופה בהן הוכשרו צעירים ששאפו לעלות ארצה.
מתוך הרצון להתאים את אופי ההכשרה לפעילות החלוצית המרכזית בארץ החוות התרכזו בהכשרה חקלאית.
אולם, לא הייתה אפשרות להתפרנס אך ורק מחקלאות.
חברות התנועה רצו לעלות לארץ וחיפשו דרכים למימוש מטרה זו.
האפשרויות שעמדו בפניהן לא התאימו מסיבות שונות למשל, היו הכשרות שלא התאימו לבנות עקב העבודה הפיזית הקשה (סלילת כבישים, חציבת אבנים, חטיבת עצים) כמו כן, היו בנות דתיות שלא יכלו לצאת למרכזי הכשרה רחוקים עקב התנגדות ההורים.
נישואין פיקטיביים היוו בעיה במיוחד בהשקפה הדתית לנשים שנחשבו גרושות ואסורות לנישואים עם כהן, הגעה כתייר והשארות בארץ שדרשה הפקדת ערבון יקר מאוד.
הן חיפשו להקים מודל הכשרה שיענה על יכולותיהן וצורכיהן.
המודל שנבחר היה קבוץ מקצועי עירוני לנשים בלבד..
תנועת ברוריה דרשה שהקיבוצים יחשבו לקיבוצי הכשרה של ברוריה ויהיו בין אלה הזכאים לקבל סרטיפיקטים מהמכסה שמחלק המרכז הארץ ישראלי.
בספרות שבידנו אנו מוצאים תיעוד על 3 קיבוצים עד שנת 1933
ברמברטוב שהוא קיבוץ תופרות (ערך מורחב)
הקבוץ הוקם ב-1933 על ידי חברות תנועת ברוריה בעיירה רמברטוב (Rembertow) הסמוכה לוורשה כדי להכשיר בנות יהודיות דתיות לעלייה ארצה.
הפעילות המקצועית של חברות הקבוץ הייתה תפירה וההכשרה הרוחנית הייתה השתלמות בנושאים יהודיים ועבריים
קבוץ וורשה קבוץ של תופרות.
המשלחת הארץ ישראלית ביקשה מקיבוץ זה להשתייך לקיבוץ אחר, כדי לעמוד בקריטריונים.
קבוץ חוות ההכשרה בפביאניץPabianice קיבוץ תופרות שחברותיו עבדו במשך היום ולמדו עברית כדי להתכונן לעליה לארץ.
הן נדרשו לעבור ועדת קבלה בוורשה כדי להתקבל לקיבוץ.
(חסר מידע על קיבוצים נוספים)
הודות לתנועת ברוריה קיבלו חברות מהקיבוצים, העלייה החמישית, סרטיפיקט מיוחד לעליה בזמן הספר הלבן שהגביל את עלית היהודים לארץ.
הסרטיפיקט ניתן לפי קריטריון סוג ג – אנשים הבאים לעבודה בארץ ושיש להם סיכוי מוחלט לקבל עבודה.
הסוכנות היהודית, אשר קיבלה רישיונות עלייה כאלה, חילקה אותם לחלוצים, לבעלי מקצוע ולפועלים.
עליתן הייתה חלק מהעלייה החמישית.
חשיבותה והשפעתה של תנועת ברוריה
חברות ברוריה שעלו ניצלו מהשואה והשפיעו על הציונות הדתית בארץ בתחומים של חינוך, כשרות, רווחה ופוליטיקה.
לדוגמה נשים דתיות מצביעות לכנסת, מועמדות ונבחרות במפלגות לכנסת (בשונה מהמפלגות החרדיות) ולתפקידים ציבוריים נוספים.
כמו כן הן השפיעו יחד עם הגברים על הצביון היהודי של מדינת ישראל.
בנוסף, היותן בארץ באופן פרודוקטיבי אפשר להן לקבל סרטיפיקט לבני משפחותיהן ולהצילם, לפי קריטריון סוג ד לאיחוד משפחות.
עליתן של החברות אפשרה לבנים הדתיים למצוא בנות זוג מתאימות להשקפת עולמם ולבנות בתים הממשיכים את שושלת הציונות הדתית כמו שנאמר בסיסמת קיבוץ למטרה "עוזבים בית כדי לבנות בית בארץ ישראל".
ברוקס הדלי הוא מוזיקאי ושף אמריקאי, הידוע בעיקר כמתופף במספר להקות הארדקור פאנק ואינדי רוק.
בנוסף לקריירה המוזיקלית שלו, הדלי הוא שף קונדיטור לשעבר במסעדת ארבעה כוכבים בניו יורק, וכיום הוא בעלים של מסעדה צמחונית.
בשנת 2024 הופיעה ברשימת 100 האנשים המשפיעים ביותר בעולם של מגזין טיים.
הדלי החל את הקריירה המוזיקלית שלו כמתופף בלהקת ההארדקור/אימו "Universal Order of Armageddon" שפעלה באזור בולטימור בשנים 1992–1994. בשנת 1993, יחד עם חברו ללהקה, טוני ג'וי, הצטרף להרכב האחרון של להקת הארדקור הפוליטית "Born Against".
לאחר מכן עבר לריצ'מונד, וירג'יניה, והקים את הלהקה "(Young) Pioneers", עמה פעל מספר שנים.
במהלך שנות ה-90, הדלי השתתף במספר הרכבים נוספים, כולל "Men's Recovery Project" ו-"The Great Unraveling", לפני שהפך לחבר קבוע בהרכבים "Skull Kontrol" ו-"Wrangler Brutes".
בהמשך דרכו המוזיקלית, הדלי הקים את הלהקה "Oldest" יחד עם הגיטריסט מיק באר מלהקת "Orthrelm".
בנוסף, הוא פעיל שוב עם להקת "Universal Order of Armageddon", שהחלה להופיע מחדש בשנת 2010.
הדלי לא נודע רק בזכות כישוריו המוזיקליים אלא גם בזכות קריירה מצליחה בתחום הקולינרי.
הוא כיהן כשף קונדיטור במסעדת היוקרה "דל פוסטו" בניו יורק, שקיבלה ארבעה כוכבים ממדריך הניו יורק טיימס.
במאי 2013, זכה הדלי בפרס "שף הקונדיטור המצטיין" מטעם קרן ג'יימס בירד בזכות עבודתו ב"דל פוסטו".
לאחר שעזב את "דל פוסטו", פנה הדלי ליזמות קולינרית והקים את המסעדה "Superiority Burger", המתמחה בהמבורגרים צמחוניים.
בשנת 2019, הוא היה מועמד לפרס קרן ג'יימס בירד בקטגוריית "השף הטוב ביותר: ניו יורק" עבור מסעדתו.
בשנת 1999, סיים הדלי תואר ראשון באוניברסיטת מרילנד והיה חבר באגודת הכבוד הלאומית Golden Key National Honor Society.
ברוקלין תשע-תשע היא קומדיית מצבים המשודרת בערוץ NBC האמריקאי.
הסדרה עוקבת אחרי תחנת המשטרה הפיקטיבית מספר 9-9 בברוקלין, המונה צוות של בלשים החוקרים פשעים שונים בעיר.
ג'ייקוב "ג'ייק" פראלטה הוא פרוטגוניסט הסדרה.
ג'ייק הוא בלש משטרה מוכשר, אך מאוד ילדותי שנוטה להגיב למצבים באמצעות בדיחות ולעיתים קרובות נוהג למתוח את שאר חבריו ליחידה.
ג'ייק הוא סרקסטי ומחשיב עצמו כאדם כייפי, אך למרות הכל הוא חכם, בעל ראייה רחבה וחשיבה מהירה.
בזכות תכונות אלו, ג'ייק הוא הבלש עם מספר המעצרים הכי גבוה בקרב בלשי התחנה (בפרק הראשון בתוכנית, טרי מציג את ג'ייק להולט כבלש הכי טוב בתחנה).
אביו של ג'ייק, קפטן רוג'ר פראלטה (בראדלי ויטפורד) הוא טייס מסחרי שנטש את המשפחה במהלך ילדותו של ג'ייק.
בעקבות עזיבת אביו, ג'ייק האשים את עצמו בגירושי הוריו ועם השנים פיתח תסביכי אב (הוא נוהג לקרוא לדמויות הסמכותיות בחייו "אבא").
ג'ייק מסרב לחגוג את חג ההודיה מכיוון שבחג אביו עזב את המשפחה.
לאחר שהתעמת עם אביו בפרק "", מערכת היחסים בין השניים מתחילה להשתקם ורוג'ר חוזר לזוגיות עם קרן, אמו של ג'ייק ואשתו לשעבר (קייטי סגל).
בזכות אביו, ג'ייק מגלה שיש לו מספר אחים ואחיות חורגים (כתוצאה מהרומנים שאביו ניהל ברחבי העולם) והוא אף זוכה להכיר את אחת מהן, קייט ().
בחלק מפרקי התכנית מוסבר שג'ייק הוא חצי יהודי וחצי איטלקי.
בתחילת הקריירה שלו כשוטר, ג'ייק עבד במקוף 74 בתור שוטר סיור ושותפו היה סטיבי שילנס (דיימון ואינז ג'וניור) והם נהגו לכנות עצמם בשם "ילדי המקוף" (למרות זאת, במהלך הסדרה ג'ייק נאלץ לעצור את שילנס מכיוון שהוא שוטר מושחת).
ג'ייק קודם לדרגת בלש במחלק 9-9 בשנת 2005. לג'ייק חיבה מיוחדת לרכב שלו, פורד מוסטנג 1967 אותו הוא רכש לאחר שרדף אחרי שודד שנתקל ברכב במהלך המרדף.
סדרת הסרטים האהובה על ג'ייק היא "מת לחיות" (הוא ואיימי קוראים לבנם הראשון על שמו של גיבור סדרת הסרטים - ג'ון מקליין בגילומו של ברוס ויליס).
חברו הטוב ביותר של ג'ייק הוא הבלש צ'ארלס בויל, שמדרבן אותו לממש את רגשותיו כלפי איימי.
ג'ייק וג'ינה הם חברי ילדות (בדומה לשחקנים אנדי סמברג וצ'לסי פרטי במציאות) והוא ורוזה הכירו במהלך אימונם באקדמיה לשוטרים.
למרות שג'ייק מתקשה להתנהל מול אופיו הקשה של קפטן הולט, הוא לומד בהדרגה להעריך אותו ובהמשך אף רואה בו כדמות אב.
בפרק "", ג'ייק מגשים את חלומו לפתור חקירת רצח, אך נאלץ לוותר על הקרדיט בתמורה להחזרתו של הולט לתחנת 9-9 כמפקדה.
בעונה החמישית, הולט מסכן את עצמו לאחר שסגר עסקה עם מאפיונר בשם שיימוס מרפי (פול אדלשטיין) בתמורה למידע שהוביל לשחרורם של ג'ייק ורוזה מהכלא.
ג'ייק והולט עבדו יחדיו כאשר הם שהו בניגוד לרצונם בתוכנית להגנת עדים בפלורידה ובעזרת שאר חברי היחידה, הצליחו ללכוד מאפיונר בשם ג'ימי פיגיס (אריק רוברטס).
ג'ייק נוהג למתוח רבות את שותפתו, הבלשית איימי סנטיאגו, אך בחשאי הוא מרגיש כלפיה רגשות רומנטיים.
ג'ייק מתוודה מול איימי על רגשותיו בפרק "" ולאחר מכן מתחיל לעבוד כסוכן סמוי עבור ה-FBI במטרה להפיל משפחת פשע.
רגשותיו כלפי איימי מתעצמים בעונה השנייה ובסופה הם מתנשקים ולאחר מכן פותחים במערכת יחסים.
לאחר מכן השניים עוברים לגור ביחד ובמהלך שוד ליל כל הקדושים המסורתי, ג'ייק מציע לאיימי נישואין והם מתארסים.
למרות שחתונתם הופרעה בעקבות פצצה באולם, השניים מתחתנים בתחנת המשטרה בטקס בהנחייתו של קפטן הולט.
בעונה השביעית, איימי נכנסת להיריון ובסוף העונה השביעית נולד בנם הראשון, מקליין "מאק" פראלטה-סנטיאגו.
בסוף הסדרה ובעקבות קידומה של איימי לדרגת מפקדת, ג'ייק מחליט להתפטר מהמשטרה במטרה לטפל בבנם בבית.
למרות זאת, בכל שנה הוא, הולט ואיימי מתאחדים עם שאר החבורה לשוד ליל כל הקדושים.
דמותו של ג'ייק, יחד עם דמותו של קפטן הולט היא הדמות היחידה שמופיעה בכל פרקי הסדרה.
רוזה דיאז היא בלשית בתחנה בעלת אופי קר ומאיים.
רוב חייה המוקדמים של רוזה לא ידועים לצופים ולשאר הבלשים, אך נחשפים בהדרגה: היא באה ממשפחה לטינית אוהבת והיא למדה בלט במהלך ילדותה.
לאחר תקרית בבית הספר לבלט, במהלכה היא תקפה תלמידות נוספות, רוזה נשלחה למתקן מעצר לנוער.
בעקבות מעצרה, הוריה ניתקו עמה את הקשר והיא נאלצה לבנות את חייה הבוגרים בכוחות עצמה, מה שהפך אותה לקרה ואדישה בעיני הסובבים אותה.
בעקבות אירועים בחייה, רוזה פיתחה אישיות עצמאית והיא נוהגת רבות להסתיר את פרטי חייה משאר הבלשים וכן נמנעת מבקשות עזרה מצידם.
למרות שרוזה היא בלשית מוכשרת, אופייה הקר וכן בעיות בשליטה בכעס שלה מפחידות את האנשים שעובדים איתה.
באחד הפרקים, טרי והולט ניסו לייעל את שיטת העבודה בכך שהם העבירו את שולחנה של רוזה סמוך לשירותים, ובכך שאר הבלשים פחדו ללכת להתפנות וקצב העבודה גדל.
פרטים רבים על חייה של רוזה לוטים בערפל או שקריים לחלוטין: היא לא נוהגת להתגורר באותו המקום לתקופה ארוכה והיא מציגה עצמה בפני שכניה בשם אחר.
בפרק "", נרמז שהשם רוזה דיאז בעצמו הוא שם בדוי.
כמתברר בפרק "", רוזה ואיימי הן השוטרות הכי צעירות בתחנה (זה מתגלה לאחר שבויל מפעיל בטעות מכשיר שנועד לפיזור הפגנות שיורה קול ומשפיע רק על אנשים מתחת לגיל 35).
בנוסף לעברה כרקדנית בלט, בנקודה מסוימת בחייה רוזה הפכה למתעמלת קרקע (רגע אותו היא מתארת כהכי מבייש בחייה) והיא מוכשרת ביוגה וקשתות.
בפרק "", רוזה סיפרה לאיימי שבעבר היא למדה בבית ספר לרפואה, בבית ספר למשפטים ושיש ברשותה רישיון טיס.
בזמנה הפנוי, רוזה נוהגת לשפץ מכוניות של ידוענים וכן בעלת עסק לתכשיטנות מהבית.
רוזה היא אופנוענית ומציגה ידע רב בכל הקשור לאופנועים.
בעונה השנייה, רוזה פותחת במערכת יחסים עם אחיינו של קפטן הולט, מרקוס (ניק קאנון), אך היא נפרדת ממנו מכיוון שהיא לא מוכנה עדיין להתחתן.
בהמשך, רוזה מתאהבת בסוכן סמוי בשם אדריאן פימנטו (ג'ייסון מנטזוקאס).
השניים מתקדמים במהירות ומחליטים להתחתן, אך במהלך מסיבת הרווקים אדריאן נאלץ לרדת למחתרת לאחר שמאפיונר שולח מתנקש לחסל אותו.
לאחר שפימנטו חוזר לניו יורק, הוא ורוזה מחליטים להתחתן, אך מבטלים את החתונה ומחליטים לקחת את הקשר ביניהם לאט יותר.
למרות זאת, בסופו של דבר השניים נפרדים.
בסוף העונה הרביעית, רוזה וג'ייק מואשמים על לא עוול בכפם בשוד בנק על ידי לוטננט מלאני הוקינס (ג'ינה גרשון).
למרות זאת, השניים משתחררים במהירות לאחר שקפטן הולט סוגר עסקה עם מאפיונר בכדי לחלץ אותם מהכלא.
במהלך טיול אותו המחלקה עורכת, רוזה מתוודה בפני צ'ארלס שהיא ביסקסואלית ולאחר הטיול היא מתוודה בפני שאר הבלשים על נטיותיה.
למרות זאת, הוריה של רוזה, אוסקר (דני טרחו) וג'וליה () מסרבים לקבל את נטיותיה.
בהמשך, אביה של רוזה מקבל את בתו, אך אמה עדיין נשארת מרוחקת.
בסופו של דבר ובעזרתו של ג'ייק, רוזה מצליחה להשלים עם הוריה והם מתאחדים למשפחה מאושרת עם הזמן.
לאחר יציאתה מהארון, רוזה יוצאת עם מספר נשים שונות ומתאהבת בסטודנטית לעיצוב שיער בשם ג'וזלין פרייס (), אך הן נפרדות.
בעונה השמינית ובעקבות הרצחו של ג'ורג' פלויד, רוזה מתפטרת מהמשטרה והופכת לחוקרת פרטית לאחר שהתאכזבה מהמערכת, אך עדיין בקשר קרוב עם שאר חברי היחידה.
בסוף הסדרה, רוזה היא רווקה, אך מאושרת ממצב זה.
טרי הוא הסמל בתחנה והאחראי על צוות הבלשים בה.
למרות שטרי הוא מפתח גוף ובעל חזות מאיימת, הוא מתברר להיות טיפוס רגיש שמדבר בחיבה רבה על שתי בנותיו התאומות קגני ולייסי (קרויות כך על שם סדרת משטרה בעלת אותו השם).
בדיחה חוזרת בסדרה כוללת את טרי שובר ומנפץ חללים שונים בתחנה בטעות מפאת גודלו וחוזקו.
בתחילת הסדרה, טרי לא יוצא לעבודת שטח מכיוון שנולדו לו תאומות והוא חושש לחייו לאחר היוולדן.
למרות זאת, טרי החליט לחזור לשטח בזמן כדי להציל את קפטן הולט.
לטרי חיבה רבה ליוגורט והוא נוהג לכנות עצמו בגוף שלישי.
למרות אופיו הילדותי לעיתים ושיתופי הפעולה שלו עם המתיחות של שאר חברי התחנה, טרי משמש כדמות אב לבלשים ואחראי על תפקודם.
טרי היה בלש עוד משנת 1995 וצוות לתחנת 65, שם הוא נלעג רבות על ידי עמיתיו בעקבות פשיטה שהשתבשה.
למרות זאת, בזכותו של ג'ייק, טרי מצליח לתפוס את האשם בתיק ולסגור מעגל.
בעברו, טרי היה שחקן פוטבול באוניברסיטת סירקיוז.
במהלך לימודיו באוניברסיטה, טרי נרשם לתוכנית חילופי סטודנטים ביפן והתאהב באישה בשם צ'יאקי (), אך זאת בגדה בו.
בזכות תקופת שהיתו ביפן, טרי יודע לדבר מעט יפנית.
במהלך העונה השנייה ובעקבות בקשת אשתו, טרי כמעט ועובר ניתוח לחסימת צינור הזרע, אך בזכותו של ג'ייק הוא מבין שהוא לא באמת רוצה בניתוח ומחליט לבטל את העניין מכיוון שהוא רוצה עוד ילדים.
בהמשך העונה, אשתו, שרון נכנסת להיריון ובעונה השלישית יולדת את בתם השלישית, אווה ג'פורדס וטרי הופך את ג'ייק לסנדק שלה.
למרות שנדמה שטרי מרוצה מהיותו סמל, הוא שואף להפוך ללוטננט וכהוכחה לכך, הוא רכש כתפות חדשות אותן הוא תכנן ללבוש לאחר שיעבור את מבחן הדרגה.
בפרק "", טרי מנסה להצטרף למועצת העיר כדי לקבל עוד אחריות, אך נבלם לאחר שדיווח על שוטר שחשב אותו לפושע בעקבות היותו אפרו אמריקאי.
בשוד ליל כל הקדושים בעונה השישית, טרי חושף בפני החבורה שהוא עבר את בחינת הדרגה והפך ללוטננט מספר שבועות טרם השוד (השוד אורגן על ידי החבורה כדי לשמח את טרי).
בעקבות קיצוצי תקציב, טרי כמעט והועבר לסטטן איילנד, אך בזכות וואנץ' הוא נשאר במחלקה, אך על חשבונו של הולט שנאלץ להפוך שוב לשוטר במדים.
בעונה השמינית ובעקבות מינויו של הולט לקפטן תוכנית שיקום המשטרה, טרי יורש את תפקידו ומפקד על תחנת 9-9.
איימי סנטיאגו היא בלשית בתחנה ושותפתו של הבלש ג'ייק פראלטה ולאחר מכן אשתו.
איימי מוצגת כבלשית מחוננת שאוהבת לעבוד "על פי הספר" ומציגה התנהגות נויירוטית.
איימי מנסה באופן תדיר לגרום לקפטן הולט לשמש כמנטור עבורה.
בפרק הראשון בסדרה, טרי מסביר להולט שאופייה התחרותי של איימי נובע מילדותה ביחד עם שבעה אחים זכרים.
איימי מוצגת כבלשית מחוננת שהולכת על פי הפרוצדורה ולעיתים קרובות עייפה מתעלוליו של ג'ייק.
למרות שבתחילה היא מוצגת כ, בהמשך הסדרה איימי מקבלת הכרה משאר חבריה ולומדת לפתח אופי משלה.
בעבר, איימי הייתה שוטרת סיור במחלק 64, אך ביקשה לעבור למחלק 9-9 לאחר שמפקדה הקודם תקף אותה מינית זמן קצר לאחר מינוייה כבלשית.
איימי שמרה בסוד על האירוע מחשש שחשיפתו תהרוס את הקריירה שלה, אך בהמשך היא נפתחת מול ג'ייק בזמן שהם חוקרים תקיפה מינית ביחד.
בפרק האחרון בעונה הראשונה, ג'ייק מתוודה בפני איימי על רגשותיו, אך היא דוחה אותו מאחר שהיא לא רוצה לנהל רומן עם קולגה.
כשג'ייק ואיימי נאלצים להוביל אסיר למעצר ולבלות את הלילה לפני כן במלון, מתברר שאיימי מרגישה גם היא רגשות רומנטיים כלפי ג'ייק ובעקבותיהם היא נפרדת מבן זוגה דאז, השוטר טדי וולס ().
למרות הכל, השניים פותחים במערכת יחסים ובהמשך הם עוברים לגור ביחד ואף מתארסים.
השניים לבסוף מתחתנים בסוף העונה החמישית בתחנה בטקס שאותו הולט הנחה.
בעונה השביעית, איימי נכנסת להיריון ויולדת את בנם שלה ושל ג'ייק, מקליין "מאק" פראלטה-סנטיאגו.
בסוף העונה השלישית, איימי נכנסה לכלא כסוכנת סמויה בהיריון במטרה להתחבר עם אסירה אחרת.
במקור, השחקנית מליסה פומרו אכן הייתה בהיריון והפרק נעשה במטרה להסתיר את הדבר מהצופים.
כאשר מליסה פומרו הייתה בהיריון שני, הוסבר במסגרת העלילה שהיא וג'ייק מצפים לילד.
במסגרת רצונה להפוך לקפטנית הכי צעירה במשטרה, איימי עוברת את מבחן הדרגה והופכת לסמלת.
מאז, סנטיאגו לבושה במדי משטרה כחולים (בשונה מהבלשים שלבושים בבגדים אזרחיים) ומפקדת על יחידה של שוטרים במדים.
בעונה השמינית ותודות לעבודתה הרבה, תוכנית לשיקום תדמית המשטרה אותה היא יצרה מוטמעת ברחבי כל תחנות המשטרה בניו יורק והיא הופכת למנהלת התכנית והולט הופך לקפטן התכנית בהתאמה.
בעקבות עבודתה החדשה ובעיות בלוח הזמנים, ג'ייק מחליט להתפטר מהמשטרה במטרה לגדל את בנם בבית.
בעונה השישית, מוסבר שלאיימי מערכת יחסים טעונה עם אחיה, דייוויד (לין-מנואל מירנדה) שגם הוא שוטר ומצטיין בכל דבר שאיימי עושה.
למרות זאת, השניים מתפייסים לאחר שהיא וג'ייק עוזרים לדייוויד לנקות את שמו לאחר שנחשד כסוחר סמים.
חלק מתחביבייה של איימי כוללים פתירת תשבצים והשתתפות בערבי טריוויה.
איימי היא מעמתת מוכשרת ובעלת אלרגיה לכלבים.
צ'ארלס בויל הוא בלש בתחנה וחברו הטוב ביותר של ג'ייק.
בויל הוא מגושם ופתי, אך כנה ונאמן לחבריו.
בויל מעריץ את ג'ייק ונחרד בכל פעם שהאחרון מתחבר לאנשים אחרים מחשש שהוא יוחלף.
בויל הוא גרוש ובתחילה התגורר במרתף של אשתו לשעבר, אלינור (קתרין האן) ובן זוגה, הרקולס (שהיה גם עורך הדין של צ'ארלס בגירושים).
למרות זאת ובזכותה של רוזה, הוא מוצא לעצמו דירה חדשה.
בויל הוא בשלן ובעל אתר לביקורות אוכל באינטרנט.
לעיתים קרובות, רוב האנשים סביבו נגעלים בעקבות תיאוריו הישירים של צ'ארלס על אוכל ואינטימיות.
לאחר שהציל את רוזה מירי, צ'ארלס זכה בעיטור האומץ על פועלו, אך הישגיו נשכחו במהרה לאחר שסוס בשם "סרג'נט פינאט באטר" (בעברית: סמל חמאת בוטנים) זוכה באותו העיטור שצ'ארלס זכה בו.
בדיחה חוזרת בסדרה היא שנאתו הרבה של בויל לסוס, אך לבסוף הוא משתמש בו בכדי לעזור לג'ייק להגיע לתחנה בזמן כדי לסייע לאיימי ללדת את בנם.
בפרק "", צ'ארלס חושף שהוא בוגר שרה לורנס קולג'.
בעונה השמינית, צ'ארלס מגלה שהוא לא נצר למשפחת בויל לאחר שמתברר שאמו של צ'ארלס הייתה בקשר עם גבר אחר, אך לין (אביו המאמץ) אימץ אותו כבנו שלו.
למרות שהוא גילה שהוא לא באמת נצר למשפחת בויל, צ'ארלס הוכרז כ-"בויל הכי בויל" לאחר שהוא היחיד שהצליח לפתוח צנצנת מחמצת שהוכנה על ידי סבתא בויל בחווה המשפחתית.
בעונתה הראשונה של התכנית, צ'ארלס היה מאוהב ברוזה, שלא החזירה לו אהבה ואיימה לתקוף אותו בדרכים שונות אם הוא ימשיך לחזר אחריה.
במהלך מסיבה בביתו של קפטן הולט, צ'ארלס מתחבר למבקרת אוכל בשם ויויאן () והשניים נעשים זוג ואף מתארסים, אך לאחר מכן נפרדים מכיוון שבויל לא רצה לעבור איתה ביחד לקנדה.
לאחר שג'ייק עוזב את היחידה כדי לתפקד כסוכן סמוי, צ'ארלס משתכר במסיבת הפרידה של ג'ייק ושוכב עם ג'ינה.
לאחר מכן, השניים פותחים ברומן סודי, אך חושפים אותו לאחר שג'ייק ואיימי גילו אותם בשעת מעשה.
למרות סיום הרומן, צ'ארלס וג'ינה משדכים בטעות בין לין, אביו של צ'ארלס לדרלין, אמה של ג'ינה והם לבסוף מתחתנים, אך מתגרשים לאחר שדרלין בוגדת בלין.
בעונה השלישית, צ'ארלס מתאהב באוצרת אמנות בשם ג'נביב (מרי לין רייסקוב) שמואשמת בגניבה מגלריית האמנות שברשותה.
צ'ארלס מצליח (בעזרתו של ג'ייק) למצוא את האשמה האמיתית וג'נביב משוחררת.
לאחר מכן, היא ובויל הופכים לזוג ומאמצים ילד לטבי בשם ניקולאז' ().
בעונה החמישית, צ'ארלס ואיימי רוכשים משאית מזון לה צ'ארלס קורא בשם "הדבר היחיד" מכיוון שהדבר היחיד שנמכר בה הוא כריך קציצות בשר.
למרות זאת, צ'ארלס סוגר את העסק מפאת הלחץ הנפשי הכרוך בהפעלתו וכן לאחר שהמשאית שלו נשרפה והוא מקבל פיצויים מחברת הביטוח.
מלבד היצ'קוק וסקאלי, צ'ארלס הוא הבלש היחיד שדרגתו לא משתנה במהלך התכנית (להוציא את רוזה שהתפטרה מהמשטרה בתחילת העונה השמינית).
לאחר שג'ייק מתפטר מהמשטרה, צ'ארלס הופך לבלש ראשי ומקבל שותף בשם לרקין, שהופך למעריצו המושבע של צ'ארלס (בדומה לדרך שבה צ'ארלס העריץ את ג'ייק).
צ'ארלס נוהג להגיד לעיתים קרובות דברים שנשמעים מיניים או לא נאותים ולוקח לו רגע לקלוט מה הוא אמר.
ג'ינה לינטי הייתה בתחילה מזכירת התחנה ולאחר מכן העוזרת האישית של קפטן הולט.
ג'ינה היא לא שוטרת, אך בעלת חכמת רחוב ויכולות הבחנה יוצאות דופן.
ג'ינה מרבה ללעוג באופן תדיר לרוב חברי היחידה, בייחוד כלפי צ'ארלס ואיימי.
ג'ינה מכורה לרשתות החברתיות וניתן לראותה לרוב כשהיא מתעסקת בטלפון שלה במקום לעשות את העבודה עליה היא מקבלת שכר.
ג'ינה היא נרקיסיסטית ונוהגת לשבח ולהלל את עצמה באופן תדיר (באחד הפרקים היא אף ציינה שהיא רקדנית טובה יותר מבריטני ספירס).
ג'ינה נמשכת לטרי ולא מרבה להסתיר זאת, אך טרי הנשוי לא נענה לחיזוריה.
בעונה הראשונה במהלך מסיבה בביתו של קפטן הולט, ג'ינה מצליחה להסיח את דעתם של מספר פסיכולוגים בכך שהיא נותנת להם לאבחן את האישיות שלה.
בסוף הפרק מתברר שבנוסף להיותה נרקיסיסטית, ג'ינה היא גם קלפטומנית.
ג'ינה התקבלה לעבודתה בזכותו של ג'ייק, אותו היא מכירה מילדות (במציאות, אנדי סמברג וצ'לסי פרטי אכן גדלו ביחד בתור ילדים).
בנוסף, השניים למדו ביחד בחטיבת הביניים וג'ינה בטעות הרסה את שמו של ג'ייק לאחר שהאשימה אותו בהלשנה, אך מתברר שהיא עשתה זאת כדי למנוע מג'ייק להסתובב עם טיפוסים רעים.
בעונה השנייה, ג'ינה מועברת ביחד עם הולט למחלקת יחסי הציבור של המשטרה, אך לבסוף חוזרת ביחד איתו למחלק לאחר שהולט וג'ייק לכדו רוצח סדרתי.
במהלך הפרקים נרמז שג'ינה הייתה מאורסת שמונה פעמים.
לאחר שהתעצבנה מהודעותיו של בויל, ג'ינה מצהירה שהיא מעדיפה להידרס על ידי אוטובוס מאשר לקרוא את מה שבויל כותב (מה שאכן קורה בפועל בסוף אותו הפרק) ובמהלך הפרקים הבאים, היא נראית מחלימה מפציעתה.
במהלך העונה הרביעית, ג'ינה נכנסת להיריון מבן דודו של צ'ארלס, מילטון (ראיין פיליפה) ולאחר מכן היא נעדרת בחלק מהעונה החמישית לאחר שהיא יצאה לחופשת לידה (במציאות, השחקנית אכן הייתה בהיריון ויצאה לחופשת לידה).
ג'ינה מכנה את בתה "איגי" כקיצור לשם "אניגמה".
בפרק ליל כל הקדושים בעונה הרביעית, ג'ינה חושפת ששתי שיניה הקדמיות נשברו ושהיא מרכיבה פלטה בעקבות מסיבת יום הולדת בה השתתפה כשהייתה ילדה.
בעונה השישית, ג'ייק עוזר לג'ינה להבין שכישוריה מתאימים לעבודה אחרת והיא מחליטה להתפטר מהמשטרה ולהפוך להיות קואוצ'רית ואושיית רשת.
למרות זאת, ג'ינה מופיעה בפרק האחרון בסדרה וחושפת שהיא התעשרה.
ריימונד הולט הוא קפטן מחלק 9-9. הולט ידוע במזגו הקר והרגוע ודיבורו מזכיר מעין אדישות.
הולט הוא לא חסיד של הומור והבדיחות עליו בסדרה נסובות סביב אהבתו למתמטיקה, מוזיקה קלאסית וידוענים שאף אחד לא מעריץ מלבדו.
למרות זאת, אופיו הכייפי של הולט נחשף לעיתים רחוקות מול הבלשים והוא נוהג לבלות איתם רבות, אף על פי שהדבר לא נהוג.
הולט הוא אינטלקטואל ונהנה מאופרה, מוזיקה קלאסית, היגיון ובילוי עם חבריו האקדמאיים של בעלו, קווין.
למרות היותו של הולט שוטר מוכשר, הקידום בו הוא חשק נמנע ממנו שנים רבות מפאת היותו אפרו אמריקאי והומו.
הולט יצא מהארון בשנת 1987 והקים במשטרה אגודה לסיוע לשוטרים גאים אפרו אמריקאים כמוהו.
טרם עבודתו כקפטן, הולט שירת במחלק הרצח בשנות ה-80.
הולט נשוי לקווין קוזנר (), ראש החוג ללימודים קלאסיים באוניברסיטת קולומביה.
להולט וקווין כלב קורגי בשם צ'דר שאולף ומקשיב היטב לפקודותיהם.
להולט הייתה יריבות ארוכת שנים עם סגנית ניצב המשטרה, מדלין וואנץ' (קירה סדג'וויק), שבעבר הייתה שותפתו וחברתו הטובה, אך הקריירה שלה צמחה בזמן שהולט נשאר תקוע במקום בעקבות מוצאו ונטייתו המינית.
לאחר שג'ייק והולט מצליחים לפענח תיק סמים, וואנץ' מנצלת את העובדה ומקדמת את הולט למחלקת יחסי הציבור של המשטרה ובכך הוא עוזב את התחנה.
למרות זאת, הולט חוזר לאחר שהוא וג'ייק עוצרים רוצח סדרתי.
הולט וקווין בעברם רכשו שברולט קורווייר אותה הם מכנים "גרטי", אך היא נגנבה ולבסוף הושמדה במהלך חקירה עם שודד הפונטיאק, דאג ג'ודי (קרייג רובינסון).
למרות זאת, ג'ודי מחזיר להולט טובה על זה ששחרר אותו ורוכש עבורו רכב חדש מאותו הדגם וקורא לו "סקסרלה".
בגבו של הולט ישנו קעקוע המוסתר מעיני הצופים והבלשים עד הפרק האחרון, בו נחשף שהקעקוע הוא מעין שילוב בין צ'דר לקווין.
בסוף העונה השלישית, ג'ייק והולט נאלצו לעבור לפלורידה כחלק מתכני להגנת עדים לאחר שמאפיונר בשם ג'ימי פיגיס איים על חייהם.
בעוד ג'ייק מתכנן את חזרתו לניו יורק, הולט מנסה לנצל את המיטב ממצבם, אך נשבר ומשתף פעולה עם ג'ייק.
לבסוף, השניים, בעזרתם של שאר חברי היחידה, מצליחים ללכוד את פיגיס ולחזור לניו יורק.
בתחילת העונה החמישית, הולט סוגר עסקה עם מאפיונר בשם שיימוס מרפי בתמורה למידע שהוביל לשחרורם של ג'ייק ורוזה מהכלא לאחר שאלו הופללו בשוד שלא ביצעו.
למרות זאת, כשהולט מגלה שהוא מועמד לתפקיד ניצב המשטרה, הוא מנסה לטרפד את ראיון המינוי מכיוון שהוא חושש ששיימוס יינצל את מעמדו כדי לסחוט אותו.
לאחר שהצליח להערים על שיימוס בעזרת שאר החבורה, שיימוס חוטף את קווין, אך הולט מציל אותו בעזרתו של ג'ייק ושיימוס נעצר.
למרות שעבר את הריאיון, הולט לא עובר ובמקומו ממונה ניצב בשם ג'ון קלי שמנסה לפתור פשעים בעזרת האזנות סתר לא חוקיות.
הולט מצליח לעצור את קלי בעזרתם של כמה מאויביהם הישנים של התחנה.
למרות זאת, וואנץ' נוקמת בהולט פעם נוספת והופכת אותו לשוטר במדים.
הולט חוזר לתפקידו כקפטן התחנה לאחר מותה הפתאומי של וואנץ'.
בעונה השמינית ובעקבות קשיים בבית, הולט וקווין נפרדים, אך בזכות ג'ייק ושאר החבורה הם חוזרים להיות ביחד ומחדשים את נדריהם בטקס.
בסוף העונה השמינית, הולט ממונה לקפטן תוכנית שיקום המשטרה שאיימי יצרה ועוזב את התחנה.
למרות זאת, הוא מגיע בכל שנה לתחנה כחלק משוד ליל כל הקדושים המסורתי.
דמותו של הולט, ביחד עם דמותו של ג'ייק היא היחידה שהופיעה בכל פרקי הסדרה.
מייקל היצ'קוק הוא אחד הבלשים הוותיקים בתחנה ושותפו (כבר 30 שנה) הוא הבלש נורם סקאלי.
למרות טבעם העצלני, השניים הוכיחו את כישוריהם, אך מעדיפים להתעצל לרוב מאשר לבצע את עבודתם.
בפרק "" מתברר שבשנות ה-70, השניים היו בלשים מצטיינים ובעלי כושר גופני רב.
למרות זאת, לאחר שהצילו מלצרית מבן זוגה סוחר הסמים, השניים התמכרו לכנפי עוף ומאז משקלם עלה בהרבה והם פיתחו התנהגות עצלנית.
השניים מעדיפים לבצע עבודה משרדית מאשר לצאת לעבודת שטח.
רוב רובה של היחידה נגעלת מהיצ'קוק מגישתו השנויה במחלוקת כלפי נשים ומההתנהגות הסוטה שהוא מציג.
בפרק "" מתברר שהיצ'קוק הוא שיאן המעצרים של התחנה (מפאת היותו בלש יותר משלושים שנה) וטרי מנסה לעקוף אותו, אך נכשל.
כדי לחגוג את המאורע, היצ'קוק קיעקע על זרועו קעקוע של עצמו מכוון אקדח לפיו ולוחץ על ההדק (אך הוא עצמו לא מבין מה הקעקוע באמת רומז).
בעונה השמינית, היצ'קוק טוען שהוא פרש מהמשטרה ועבר להתגורר בברזיל, אך המשיך לשמור על קשר עם סקאלי באמצעות שיחות וידאו.
למרות זאת, בפרק הסיום של הסדרה מתברר שהיצ'קוק מעולם לא פרש מהמשטרה או התגורר בברזיל, אלא מתגורר בקראוון שלו (מה שעוזר לו לזכות בשוד ליל כל הקדושים האחרון).
נורם סקאלי הוא בלש בגיל העמידה ועצלן.
סקאלי הוא שותפו של הבלש מייקל היצ'קוק (כבר 30 שנה) וחברו הטוב ביותר.
סקאלי מציג כישרונות בשירת אופרה ושליטה בצרפתית.
סקאלי יודע לתרגם קוד מורס ועל פי טרי, הוא מכין קפה מצוין.
בנוסף, סקאלי מציג יכולת לשחזר מסמכים שנגרסו באחד הפרקים.
בדיחה חוזרת בסדרה היא היותו של סקאלי סובל ממחלות רקע שונות והשווצה בהן בפני שאר החבורה (שנגעלים בתגובה).
סקאלי גם סובל באופן תדיר מהתקפי לב ומחזיק באמתחתו תיק תרופות גדול למקרי חירום.
סקאלי נוהג להביך את עצמו תדיר בעיני שאר הבלשים, לעיתים בטעות ולעיתים כי הוא נהנה מתשומת הלב שזה מביא לו.
בעונות המוקדמות, סקאלי היה נשוי והייתה לו כלבה, כאשר הבלשים לא יודעים למי מהן קוראים "קלי" (לאחר מכן התגלה שלשתיהן קוראים קלי).
לאחר שהוא מתגרש מקלי, הוא מתחיל לצאת עם אישה בשם סינדי שץ, הדומה לו מאוד בתכונותיה.
לסקאלי יש אח תאום בשם ארל (מגולם גם הוא על ידי מילר).
למרות שהוא והיצ'קוק התחילו כבלשים צעירים בעלי כושר גופני רב, הם התמכרו לכנפי עוף ומאז הזניחו את בריאותם והעלו במשקלם, מה שהוביל להתנהגותם העצלנית.
משטרת ניו יורק וכוחות הביטחון
מפקד הכיבוי בון (פאטן אוסוולט): מפקד תחנת הכיבוי המקומית בברוקלין.
לבון וצוותו יריבות רבה עם חברי תחנת 9-9, אך במהלך עבודתו, הוא וג'ייק משתפים פעולה כדי למצוא מצית לאחר שג'ייק סיפר לבון את הסיפור על נטישת אביו את המשפחה.
קפטן קיט פמברוק (דין וינטרס): מכונה "הנשר" על ידי הבלשים, מכיוון שהוא נוהג "לשעוט" אל עבר חברי התחנה ולגזול מהם תיקים גדולים ולהעבירם למחלקת "" כדי לזכות בתהילה.
פמברוק נוהג לעיתים קרובות להקניט את הבלשים ולהשפילם.
לאחר מותו של קפטן סת' דוזרמן, פמברוק הופך לקפטן של מחלק 9-9 עד לשובו של קפטן הולט.
במהלך כהונתו כקפטן, הוא נוהג בבלשים בחוסר כבוד ומכריח אותם לעבוד על תיקים "פשוטים" (מאחר שאת כל התיקים הכבדים הוא מעביר למקרים חמורים).
בפרק "", פמברוק גנב את מקומם של ג'ייק ואיימי באולם חתונות במטרה להתחתן עם פעילת זכויות אדם בשם ג'יין מונרו ().
כשהשניים מגלים שפמברוק שיקר לה והסתיר את טבעו האמיתי, השניים מחליטים להתנקם בו וחושפים בפניה את האמת עליו.
פמברוק מגויס על ידי ג'ייק כחבר ב-"יחידת המתאבדים" אותה ג'ייק והולט הקימו במטרה להילחם בסגן הניצב ג'ון קלי ().
למרות זאת, פמברוק בגד בחבורה לאחר שסגר עסקה עם וואנץ' בתמורה להפיכתו לקפטן תחנת 69. מתברר שהבגידה של פמברוק הייתה מתכוננת על ידי ג'ייק ו-וואנץ' כדי לרמות את ג'ון קלי.
סמל טדי ראמוס (שם נעורים: וולס) (): בלש בתחנה 82. בעברו, טדי היה בזוגיות עם איימי סנטיאגו.
השניים נפרדו, אך נשארו חברים קרובים ונפגשו במחנה שעסק בקודי משטרה.
לאחר שהם חזרו להיות ביחד, איימי נפרדת ממנו שוב מפאת אישיותו ותחביביו המשעממים.
בעונה הרביעית, טרדי מבצע הערכה לתחנה לאחר שרמת הפשיעה בברוקלין ירדה והתחנה הייתה בסכנת סגירה.
טדי טוען שהוא השתנה, אך ג'ייק ואיימי עדיין טוענים שהוא "האדם הכי משעמם באמריקה".
בדיחה חוזרת בסדרה מציגה את טרי בפרקים השונים, כאשר הוא עדיין לא התגבר על רגשותיו לאיימי ומציע לה נישואין ללא הפסקה (גם כאשר הוא בזוגיות עם אישה אחרת וגם לאחר חתונתם של איימי וג'ייק), אך איימי ממשיכה לדחות אותו במיאוס.
בעונה השביעית, טדי חושף שהוא התחתן עם אישה בשם אליזבת' ראמוס, אימץ את שם משפחתה והשניים מצפים לילד באותו הזמן שג'ייק ואיימי מצפים גם הם.
למרות שהוא נשוי ואב לילד, הוא עדיין ממשיך להציע לאיימי נישואין, אך ללא הצלחה.
אוליבר (): אוליבר הוא חוקר מקרי מוות בו הבלשים נעזרים במהלך חקירותיהם.
הבלש אדריאן פימנטו (ג'ייסון מנטזוקאס): בלש משטרה לא שפוי שחזר למחלק לאחר שעבד 12 שנה כסוכן סמוי בארגון הפשע של ג'ימי "הקצב" פיגיס.
פימנטו החל לצאת עם רוזה בפרק "" והשניים התארסו בפרק "".
למרות זאת, במהלך מסיבת הרווקים של פימנטו מתברר שפיגיס שלח מתנקש כדי לחסלו.
על מנת להציל את רוזה, שמא פיגיס ינסה להתנקש בה, פימנטו יורד למחתרת.
פימנטו יצא ממחבואו כחודש לאחר מעצרו של פיגיס, אך איבד את עבודתו כבלש והפך לחוקר פרטי.
פימנטו ורוזה המשיכו לצאת, אך לבסוף נפרדו בעונה החמישית.
פימנטו העביר את החודשים הבאים באלסקה ולאחר מכן חזר לברוקלין והחל לעבוד כחוקר ביטוח.
לאחר מכן, פימנטו פוטר מחברת הביטוח והתחיל לעבוד כקופאי בסופר.
בפרק "", פימנטו הופך לחוקר פרטי בשנית ומתחיל לעבוד עם ידוענים לאחר שג'ייק ובויל סייעו לו לעצור פסיכיאטר שרשם לפימנטו כדורים פסיכיאטריים שמחקו את זכרונו.
בעונה השמינית, רוזה משתמשת בפימנטו כהסחת דעת במהלך שוד ליל כל הקדושים.
בסוף הסדרה, פימנטו עובר לקנדה ומועסק בהגנה על מכרה יהלומים מזאבים.
מפקד המחוז פודולסקי (): מפקד מחוז ברוקלין שמשתמש בדרגתו וקשריו לשימושים אישיים וביניהם סיוע לבנו המתבגר, טרוור (מייקל גראנט) לברוח ממאסר בפרק "".
קפטן מגקינלי (): הקפטן הקודם בתחנת ה-9-9 לפני הגעתו של הולט.
פוטר בעקבות אדישותו לבלאגן שג'ייק ושאר הבלשים גורמים.
בפרק "" מתברר שהוא נפטר והחבורה נוסעת ללוייתו.
מדלין וואנץ' (קירה סדג'וויק): סגנית הניצב במשטרה.
מציגה פעמים רבות רשעות וחוסר באתיקה מקצועית.
וואנץ' מתעבת את ריימונד הולט.
בעבר, וואנץ' והולט היו שותפים וחברים קרובים, למרות זאת, יחסיהם התדרדרו מאז.
הולט מאמין שזה קרה מכיוון שהוא דחה את חיזוריה של וואנץ' מפאת נטייתו המינית.
למרות זאת, בהמשך מוסבר שוואנץ' שונאת את הולט מכיוון שהאחרון השפיל אותה מול דרק ג'יטר.
וואנץ' התוודתה מול הולט שהזהות המינית שלו היא הדבר היחיד שהיא באמת מכבדת ומעריכה בו.
במשך השנים, וואנץ' התקדמה בסולם הפיקוד על חשבונו של הולט, שסבל מיחס מחפיר בעקבות נטייתו המינית ומוצאו.
בסדרה, וואנץ' מנסה תדיר להכשיל את בלשי מחלק 9-9 במטרה לגרום לסילוקו של הולט מתפקיד הקפטן.
למרות זאת, הולט, בעזרת שאר הבלשים מצליח תמיד לצאת כשידו על העליונה.
לאחר שוואנץ' מתה בפתאומיות, היא שולחת בטרם מותה סרטון להולט ובו היא נוקמת בו בפעם האחרונה ומכריחה אותו לנהל את טקס האשכבה שלה ולנאום לזכרה (תוך ידיעה שהולט לא יהיה מסוגל להגיד דבר חיובי על וואנץ' ולכן הוא יפוטר).
למרות זאת, הולט מתוודה בנאומו שהוא יתגעגע לוואנץ' וליריבות ביניהם.
השופט מרקוס מרינוביץ' (פרי לי.
בראון): שופט בבית המשפט ששופט תיקים הקשורים למחלק 9-9. השופט מרינוביץ' היה השופט במשפטם של רוזה וג'ייק ושלח את השניים למאסר.
עורך הדין קארל קרם (ויל היינס): התובע המחוזי בברוקלין שלעיתים קרובות עובד עם חברי התחנה במהלך דיונים משפטיים.
קפטן ג'ייסון "סי.ג'יי" סטנטלי (): הקפטן שהחליף את קפטן הולט לאחר שהאחרון עבר עם ג'ייק לפלורידה כחלק מתוכנית להגנת עדים.
סי.ג'יי הוא קפטן חסר כל כישורי ניהול והוא מוצג לרוב ככסיל מוחלט.
בתחילה, הוא הרשה לבלשים לעשות ככל העולה על רוחם (מפאת חוסר ניסיונו בתפקיד פיקודי), אולם לאחר שיחה עם איימי הוא החל להתנהג ביותר קשיחות.
סי.ג'יי העניש את החבורה לאחר שהם נסעו לפלורידה בלי רשותו כדי לסייע להולט וג'ייק והעביר את כל הבלשים לעבודה במשמרות הלילה.
לאחר שהוא בטעות מאבד תיק גב ובתוכו קוקאין, הולט וג'ייק מנסים לסייע לו תוך תקווה שבקשת ההעברה שלו תאושר והוא יעזוב את התחנה.
בסופו של דבר, התכנית מצליחה והולט גורם לסי.ג'יי בעקיפין להשפיל את עצמו במהלך מסיבת עיתונאים ולאבד את מעמדו כקפטן.
סי.ג'יי חוזר בשנית כשג'ייק מרכיב צוות בשם "יחידת המתאבדים" כדי להפיל את סגן הניצב ג'ון קלי.
בעוד סי.ג'יי היה אמור להעמיד פנים שהוא קורבן חטיפה, הוא לא זיהה את ג'ייק והשאר והאמין באמת ובתמים שהוא נחטף, מה שכמעט והרס את התכנית.
קפטן אוליביה קרופורד (אליסון טולמן): מוצגת בסדרה לאחר שהתברר שהיא והולט מתחרים על תפקיד סגן הניצב.
למרות זאת, במהלך פגישה בה כל מועמד מציג את משנתו, הולט מגלה שהאחראיים לא מעוניינים לקדם את קרופורד מכיוון שהיא אישה.
למרות שהדבר מבטיח את ניצחונו, הולט מחליט לדחות את המצגת שלו עד שצוות חדש של בוחנים ייבחר מחדש וייתן הזדמנות שווה לכל מתמודד (לאחר שהוא הרגיש על גופו כיצד מוצאו ונטייתו מונעים ממנו קידום).
למרות שהם יריבים, אוליביה מעריכה את פועלו של הולט.
בהמשך, אוליביה מסייעת להולט להשיב מכתב שהוא שלח לוועדת הבחירה ובו הוא מוותר על רצונו להתמודד לתפקיד (מפאת כבוד לאוליביה).
לבסוף, האחרונה מקדימה אותו ומוותרת על מועמדותה כדי לתת לו את הסיכוי לזכות (בסופו של דבר הולט לא נבחר ובמקומו נבחר לתפקיד ג'ון קלי).
הבלש לוהאנק (): בלש שבמקור עבד במשמרת הלילה, אך עבר למשמרת היום לאחר שקפטן סטנטלי העניש את הבלשים והעביר אותם למשמרת הלילה.
בדיחה חוזרת בסדרה היא חייו מלאי הצער של לוהאנק: אשתו התמכרה למשככי כאבים והוא סובל מסרטן הערמונית.
ללוהאנק יש בקתה משלו שנקראת "אחוזת הסירחון" (משרד הבריאות כינה אותה כך בעקבות הפרות בריאותיות משמעותיות).
טרי, ג'ייק וצ'ארלס מתארחים בבקתה של לוהאנק בפרק "".
דבי פוגל (): שוטרת סיור שהופכת לשותפתו של הולט לאחר שוואנץ' מורידה אותו מדרגת קפטן והופכת אותו לשוטר סיור.
מוצגת כאישה מאוד נאיבית וחסרת חברים.
דבי סיפרה שהיא התגייסה למשטרה כדי לפתור את רצח אחותה, מה שהפתיע מאוד את הולט.
לאחר מכן התברר שהיא עובדת בחשאי עבור מאפיונר בשם סילביו נוצ'י (זוראן רדנוביץ') ובמסגרת עבודתה, גנבה מחדר הראיות שקיות קוקאין וכלי נשק (מכיוון שבויל ניסה לרומם את רוחה ולעודד אותה שהיא מסוגלת לעשות הכל).
כדי ללכוד אותה, ג'ייק ורוזה העמידו פנים שהם שוטרים מושחתים כדי שהיא תוביל אותם לנוצ'י, אך היא גוברת על שניהם לאחר שהסניפה כמויות רבות של קוקאין.
לאחר שהיא מגלה שדבי מתנהגת כך כתוצאה מיחס מחפיר מהוריה, ליבה של רוזה נפתח כלפייה והיא משכנעת את דבי לשחררם כדי שהם ילכדו את נוצ'י ביחד.
כשדבי נעצרת, רוזה משכנעת את התובע המחוזי להקל בעונשה של דבי.
משפחה וחברים של הדמויות הראשיות
האנק (): הבעלים של הפאב "הבר של שו", הבר האהוב על חברי היחידה.
למרות שהאנק מתעצבן תדיר מהתנהגות הבלשים בבר, הוא מסכים להם להישאר מכיוון שהם שותים שם הרבה ומשלמים הרבה כסף.
ד"ר קווין קוזנר (): ראש החוג ללימודים קלאסיים באוניברסיטת קולומביה ובעלו של קפטן הולט.
קווין לא מחבב שוטרים מפאת היחס המחפיר שבעלו, ריימונד הולט זכה לו משוטרים אחרים בעקבות נטייתו המינית.
למרות זאת, קווין מתחיל לחבב בהדרגה את בלשי היחידה לאחר שג'ייק והבלשים מראים לו כמה הם מכבדים ואוהבים את הולט.
בדומה להולט, קווין הוא בעל אישיות קרה, רשמית וכמעט שלא מציג שום רגש (הוא והולט מכנים עצמם בשמות החיבה "קפטן ריימונד הולט" ו-"דוקטור קווין קוזנר").
קווין מחשיב את הולט לאיש משעשע ונהנה מבדיחותיו (למרות שהוא לא מראה טיפה של צחוק).
מכל חברי היחידה, קווין מחבב מאוד את ג'ינה ואף קורא לה בשמה הפרטי (בעוד לג'ייק הוא קורא "פרלטה" בדומה לבעלו).
לקווין והולט כלב מסוג קורגי בשם צ'דר, שהולט לעיתים קרובות נעזר בו במהלך שוד ליל כל הקדושים.
לאחר שהולט הזניח את מערכת היחסים שלהם לטובת עבודתו, השניים נפרדים בעונה השמינית, אך לאחר מכן מתאחדים ומחדשים את נדריהם.
דאג ג'ודי / שודד הפונטיאק (): גנב רכבים חד וחכם.
קיבל את שמו בעקבות נטייתו לגנוב רכבים מסוג "פונטיאק".
מוצג בעונה הראשונה לאחר שנעצר על ידי רוזה, אך משכנע את הולט לסגור איתו עסקה ובתמורה לחופש, הוא יסגיר למשטרה את שודד הפונטיאק המפורסם.
למרות זאת, בסוף הפרק מתברר שהוא עצמו שודד הפונטיאק ושהוא התל בבלשים וברח.
ג'ודי, שמופיע בפרק אחד בכל עונה, מקדים את ג'ייק בכל צעד, אך החל מהעונה השלישית הוא מחשיב את ג'ייק לחברו (למרות התנגדותו הרבה של האחרון).
למרות זאת, החל מהעונה הרביעית ג'ייק מחשיב את ג'ודי כחברו הקרוב באותה המידה.
ג'ודי מסייע לג'ייק ורוזה ללכוד את אחיו החורג, אסיר נמלט ובתמורה הוא מקבל חנינה על כל פשעיו.
בעונה החמישית, ג'ודי נסחט ונאלץ לשדוד בנק ולקחת את הצוות ואת הלקוחות כבני ערובה מכיוון שדמות מסתורית מעברו מאיימת על אמו.
ג'ודי נעזר בג'ייק כדי לעצור את הסוחט, אך בעצמו בורח מג'ייק בשנית.
בעונה השישית, ג'ודי מזייף את מותו לאחר ששותפו לשעבר מאיים עליו.
לאחר שג'ודי, ג'ייק וטרי חוקרים את העניין, הם מגלים שאחותו של דאג, טרודי ג'ודי משמשת כשודדת הפונטיאק החדשה במקום אחיה.
בעונה השביעית, ג'ודי מתארס לשופטת פדרלית בשם קת'רין ג'וינר ולוקח את ג'ייק ומספר עבריינים למסיבת רווקים במיאמי.
שם, ג'ייק וג'ודי מצליחים לעצור את חבריו של ג'ודי מלשדוד יהלומים יקרים.
לאחר שהצליחו במשימתם, ג'ודי ממנה את ג'ייק לשושבינו.
בעונה השמינית, ג'ודי נעצר על פשעיו בניו ג'רזי ומנסה להתחמק מג'ייק, אך לבסוף מציל אותו מאחד מאנשיה של טרודי ג'ודי.
למרות זאת ובזכותו של ג'ייק, ג'ודי נמלט ממעצר ומשתקע עם אשתו באמסטרדם.
עורכת הדין סופיה פרז (אווה לונגוריה): עורכת דין מטעם ההגנה איתה ג'ייק יוצא בעונה השנייה.
בתחילה, ג'ייק וסופיה נפגשים בבר ומקיימים סטוץ, אך הוא מגלה שהיא מייצגת פושע שהוא עצר קודם לכן.
למרות המרירות הרבה בין שניהם מפאת עבודתם, השניים הופכים לזוג.
לבסוף, סופיה נפרדת מג'ייק לאחר שהאחרון עצר את הבוס שלה, שהשתמש בקוקאין.
ג'ני גילדנהורן (ג'יליאן דייוויס): מושא אהבתו של ג'ייק מבית הספר.
במהלך שתי העונות הראשונות, ג'ייק מוצג כאובססיבי כלפייה ועדיין כועס מכיוון שהיא העדיפה לרקוד עם אדי פאנג ולא איתו במהלך אירוע הבר מצווה שלו.
ג'ני מופיעה פעם אחת בסדרה בפרק "", שם ג'ייק מגלה שהיא הוזמנה לחתונת הוריהם של צ'ארלס וג'ינה ומתכנן לכבוש את לבה.
למרות זאת, ג'ני לבסוף רוקדת עם גבר אחר.
את ג'ני גילדנהורן הצעירה גילמה השחקנית טיפאני מרטין בפלשבק.
לין בויל (סטיבן רוט): אביו של צ'ארלס העובד בחנות פרחים ומוצג כשאפתן שנוהג לקחת סיכונים מיותרים בדומה לבנו.
לין התחתן עם אמה של ג'ינה, דרלין, אך לבסוף הם התגרשו מכיוון שדרלין בגדה בו.
בפרק "" מתברר שצ'ארלס הוא לא בנו הביולוגי של לין ולכן לא נחשב כבן למשפחת בויל, לאחר שאמו של צ'ארלס ניהלה רומן עם מוכר בחנות פרחים אחרת.
למרות זאת, לין אימץ את צ'ארלס כבנו שלו ולא סיפר לו את האמת.
דרלין לינטי (סנדרה ברנרד): אמה של ג'ינה.
סוכנת נסיעות במקצועה ובדומה לבתה, גם היא בעלת ביטחון עצמי מופרז ואופי מוקצן.
דרלין התחתנה עם אביו של צ'ארלס, לין בויל בפרק "", אך בעצת ג'ינה, היא התגרשה מלין לאחר שבגדה בו.
ויויאן לודלי (): מבקרת אוכל מבוגרת שצ'ארלס פוגש במהלך מסיבה בביתו של קפטן הולט.
במהלך המסיבה, השניים מתנשקים בארון מעילים ולאחר מכן פותחים במערכת יחסים ואף מתארסים.
למרות זאת, בויל נפרד ממנה מכיוון שהיא רוצה שהם יעברו ביחד לקנדה.
קפטן רוג'ר פראלטה (בראדלי ויטפורד): אביו של ג'ייק.
טייס מסחרי שנטש את המשפחה כשג'ייק היה צעיר ופצח ברומנים עם נשים ברחבי המדינה.
כשהיה ילד, ג'ייק האשים את עצמו בעזיבת אביו והחל לפתח תסביכי אב ולקרוא לדמויות סמכותיות "אבא".
לאחר שג'ייק מתעמת עם אביו בעקבות יחסו, רוג'ר מחליט לחזור לקשר זוגי עם אמו של ג'ייק, קרן ומנסה להפוך לאב טוב יותר עבור ג'ייק.
בפרק "", רוג'ר מתוודה שלג'ייק ישנם מספר אחים חורגים במדינות שונות.
קרן פראלטה (קייטי סגל): אמו התמהונית של ג'ייק.
קרן היא מורה לאמנות בחטיבת ביניים במקצועה ובמהלך ילדותו של ג'ייק, היא עשתה מאמצים כדי לגדלו כאם חד הורית לאחר שרוג'ר עזב את המשפחה.
למרות זאת, קרן ורוג'ר חוזרים להיות זוג וג'ייק לומד לקבל זאת.
אדמירל וולטר פראלטה (מרטין מאל): סבו של ג'ייק ואביו של רוג'ר.
נקרא כך מפאת דרגתו בחיל הים האמריקאי.
בעל מערכת יחסים רעועה עם רוג'ר.
קייט פראלטה (): אחותו החורגת של ג'ייק מצד אביו (כתוצאה מאחד הרומנים שניהל) ומתגוררת בדאלאס, טקסס.
בעלת אישיות מוקצנת וכאוטית שג'ייק ואיימי מתקשים להתמודד איתה.
שרון ג'פורדס (מרין דאנגי): אשתו של טרי ואמן של קגני, לייסי ואווה.
שרון תומכת רבות בעבודתו של בעלה, אך שונאת כשהוא משקר לה.
קגני ולייסי ג'פורדס (קלסי וסקיילר ייטס בעונות 3-4 ודני ודנה לוקט בעונה 7): בנותיהם התאומות של טרי ושרון ג'פורדס.
קרויות על שם סדרת משטרה בעלת אותו השם.
נוהגות לרכל על אביהם בסתר ולהערים עליו באמצעות תעלולים.
זיק (): גיסו המובטל של טרי.
זיק נראה מאיים וגבוה יותר מטרי.
בעקבות כך, הוא נוהג להקניט את טרי על גובהו, מכנה אותי "טרי הקטן" ולועג לעבודתו כשוטר.